pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ผู้ว่าราชการจังหวัดร้อยเอ็ด นำคณะเข้าพบนายกรัฐมนตรีเพื่อจัดแสดงนิทรรศการผลการพัฒนา และจัดพิธีส่งมอบถั่วป่านทองให้กับ บริษัท การบินไทย จำกัด (มหาชน)
วันอังคารที่ 12 ธันวาคม 2560
ผู้ว่าราชการจังหวัดร้อยเอ็ด นําคณะเข้าพบนายกรัฐมนตรีเพื่อจัดแสดงนิทรรศการผลการพัฒนา และจัดพิธีส่งมอบถั่วป่านทองให้กับ บริษัท การบินไทย จํากัด (มหาชน)
ผู้ว่าราชการจังหวัดร้อยเอ็ด นําคณะเข้าพบนายกรัฐมนตรีเพื่อจัดแสดงนิทรรศการผลการพัฒนา และจัดพิธีส่งมอบถั่วป่านทองให้กับ บริษัท การบินไทย จํากัด (มหาชน) เป็นมูลค่ากว่า 504,000 บาท นําไปสู่การพัฒนาสินค้าเกษตรแปรรูปและขับเคลื่อนนโยบายสานพลังประชารัฐอย่างยั่ง
วันนี้ (12 ธันวาคม 2560) เวลา 08.40 น. ณ บริเวณโถงชั้น 1 ตึกบัญชาการ 1 ทําเนียบรัฐบาล ก่อนการประชุมคณะรัฐมนตรี นายวันชัย คงเกษม ผู้ว่าราชการจังหวัดร้อยเอ็ด พร้อมคณะมาพบพลเอก ประยุทธ์ จันทร์โอชา นายกรัฐมนตรี เพื่อจัดแสดงนิทรรศการผลการพัฒนา และจัดพิธีส่งมอบถั่วป่านทองให้กับ บริษัท การบินไทย จํากัด (มหาชน) ตามข้อสั่งการของนายกรัฐมนตรี เมื่อครั้งเดินทางไปติดตามการขับเคลื่อนนโยบายของรัฐบาลและเยี่ยมราษฎรในพื้นที่จังหวัดร้อยเอ็ด เมื่อวันที่ 24 สิงหาคม 2559 ณ หอประชุม 60 พรรษามหาวชิราลงกรณ์ มหาวิทยาลัยราชภัฏร้อยเอ็ด
ทั้งนี้ คณะกรรมการประสานและขับเคลื่อนนโยบายสานพลังประชารัฐจังหวัดร้อยเอ็ด (คสป.) และบริษัทประชารัฐรักสามัคคีร้อยเอ็ด (วิสาหกิจเพื่อสังคม) จํากัด ได้ร่วมกันขับเคลื่อนการพัฒนากลุ่มแปรรูปถั่วป่านทองตามกระบวนการขับเคลื่อนสานพลังประชารัฐ 5 กระบวนการ ดังนี้ 1. การเข้าถึงปัจจัยการผลิต มีการส่งเสริมพื้นที่ปลูกถั่วไทนาน 9 ประมาณ 1,500 ไร่ 2. การสร้างองค์ความรู้ โดยมหาวิทยาลัยราชภัฏร้อยเอ็ดและสถาบันอาหาร กระทรวงอุตสาหกรรมให้คําปรึกษาในการทอดถั่วและการเก็บรักษาให้ได้นาน 3. การตลาด ได้มีการส่งเสริมช่องทางการตลาดจําหน่ายที่ศูนย์การค้าโรบินสันไลฟ์สไตล์ สาขาร้อยเอ็ด ศูนย์การค้าบิ๊กซี สาขาร้อยเอ็ด และ ร้าน OTOP เทรดเดอร์ร้อยเอ็ด 4. การสื่อสาร สร้างการรับรู้เป็นการประชาสัมพันธ์ให้นักท่องเที่ยวได้รู้จักจังหวัดร้อยเอ็ด จากถั่วขึ้นเครื่องการบินไทย และเป็นของที่ระลึก และ 5. การบริหารจัดการ ได้มีการจัดทําแผนธุรกิจในการบริหารจัดการกลุ่ม โดยเฉพาะการบริหารความเสี่ยงที่อาจเกิดขึ้น
ปัจจุบัน กลุ่มเกษตรกรแปรรูปถั่วป่านทองได้ทําสัญญากับบริษัทการบินไทย จํากัด (มหาชน) เมื่อวันที่ 30 ตุลาคม 2560 โดยส่งมอบถั่วป่านทองทั้งสิ้น 112,000 ถุง เป็นมูลค่ากว่า 504,000 บาท นําไปสู่การพัฒนาสินค้าเกษตรแปรรูปอย่างยั่งยืนต่อไป
โอกาสนี้ นายกรัฐมนตรีได้ชื่นชมผลงานของหน่วยงานที่เกี่ยวข้อง ที่ได้สนับสนุนกลุ่มเกษตรกรแปรรูปถั่วป่านทองจนสามารถได้รับการยอมรับผลิตภัณฑ์ดังกล่าวนั้นไปบริการแก่ผู้โดยสารเครื่องบินของสายการบินไทย ส่งผลให้กลุ่มเกษตรกรฯ มีรายได้เพิ่มขึ้นและมีคุณภาพชีวิตที่ดี
...........................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กระทรวงยุติธรรม พิจารณาค่าตอบแทนผู้เสียหาย และค่าทดแทนและค่าใช้จ่ายแก่จำเลยในคดีอาญาให้แก่ประชาชน
วันพฤหัสบดีที่ 31 มกราคม 2562
กระทรวงยุติธรรม พิจารณาค่าตอบแทนผู้เสียหาย และค่าทดแทนและค่าใช้จ่ายแก่จําเลยในคดีอาญาให้แก่ประชาชน
กระทรวงยุติธรรม พิจารณาค่าตอบแทนผู้เสียหาย และค่าทดแทนและค่าใช้จ่ายแก่จําเลยในคดีอาญาให้แก่ประชาชน
ในวันพฤหัสบดีที่ 31 มกราคม 2562 เวลา 09.30 น. ณ ห้องประชุมกระทรวงยุติธรรม 2 ชั้น 8 อาคารราชบุรีดิเรกฤทธิ์ ศูนย์ราชการเฉลิมพระเกียรติฯ ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม มอบหมายให้ นายสมณ์ พรหมรส อธิบดีกรมคุ้มครองสิทธิและเสรีภาพเป็นประธานการประชุมคณะกรรมการพิจารณาค่าตอบแทนผู้เสียหาย และค่าทดแทนและค่าใช้จ่ายแก่จําเลยในคดีอาญา ครั้งที่ 1/2562เพื่อทราบเกี่ยวกับรายงานผลการดําเนินงานของสํานักงานช่วยเหลือทางการเงินแก่ผู้เสียหายและจําเลยในคดีอาญา ประจําเดือนธันวาคม 2561 คําพิพากษาศาลอุทธรณ์ จํานวน 4 เรื่องการรายงานผลการดําเนินงานตามข้อสั่งการคณะกรรมการการรายงานผลการพิจารณาผู้เสียหายของคณะอนุกรรมการฯ ประจําเดือนธันวาคม 2561 จํานวน 1,244 เรื่อง รวมถึงการหารือเพื่อเตรียมจัดทํา (ร่าง) บันทึกความเข้าใจว่าด้วยความร่วมมือเกี่ยวกับการให้ความช่วยเหลือเหยื่ออาชญากรรมระหว่างกรมคุ้มครองสิทธิและเสรีภาพ กับกรมสิทธิมนุษยชน กระทรวงยุติธรรมแห่งสาธารณรัฐเกาหลี ซึ่งเดินทางมาประเทศไทยระหว่างวันที่ 21-23 มกราคม 2562 นอกจากนี้ ที่ประชุมได้พิจารณาแบบฟอร์มคําวินิจฉัยอุทธรณ์ของคณะกรรมการฯ รวมทั้งได้พิจารณากรณีเรื่องสืบเนื่อง จํานวน 3 เรื่อง กรณีผู้เสียหายอุทธรณ์คําวินิจฉัยคณะอนุกรรมการ จํานวน 40 เรื่อง
และ กรณีจําเลย จํานวน 47 เรื่อง
รัฐบาลไทย-ข่าวทำเนียบรัฐบาล-ขอฝ่ายความมั่นคง ลงติดตามสร้างความเข้าใจมาตรการผ่อนปรนและคงเข้มความปลอดภัยส่วนรวมทุกชีวิต
วันอาทิตย์ที่ 10 พฤษภาคม 2563
ขอฝ่ายความมั่นคง ลงติดตามสร้างความเข้าใจมาตรการผ่อนปรนและคงเข้มความปลอดภัยส่วนรวมทุกชีวิต
พล.อ.ชัยชาญ ช้างมงคล รมช.กห. และ พล.อ.ณัฐ อินทรเจริญ ปล.กห. ได้ประชุมร่วมกับ กอ.รมน. นขต.กห.และเหล่าทัพ เพื่อติดตามการบริหารจัดการมาตรการกักตัวควบคุมโรคของรัฐ ( State Quarantine ) ณ ศูนย์บรรเทาสาธารณภัย กห. ในศาลาว่าการกลาโหม
โดยรับทราบ สถานภาพคนไทยที่เดินทางผ่านสายการบินกลับจากต่างประเทศ ตั้งแต่ 4 ก.พ.63 ซึ่งยังพักกักตัวตามมาตรการควบคุมโรคของรัฐ จํานวน 3,290 คน ส่งกลับภูมิลําเนาแล้ว 2,175 คน ทั้งนี้ ระหว่าง 6 -10 พ.ค.63 จะมีคนไทยที่ตกค้างในประเทศต่างๆ ทั้งจาก สหรัฐอเมริกา ยุโรป แอฟริกาใต้ ตะวันออกกลางและเอเชีย ทยอยเดินทางกลับเข้ามาอีก จํานวน 1,481 คน โดยในวันนี้ จะมีเดินทางเข้ามากว่า 200 คน ซึ่งทั้งหมดจะต้องผ่านกระบวนการคัดกรองและกระจายเข้าพักในพื้นที่กักควบคุมโรคที่กําหนด
พล.อ.ชัยชาญฯ ได้ย้ําสั่งการของ พล.อ.ประยุทธ์ จันทรโอชา นรม.และรมว.กห. ขอให้ฝ่ายความมั่นคงทํางานร่วมกับสาธารณสุขในพื้นที่อย่างใกล้ชิด อํานวยความสะดวกรับการเดินทางกลับเข้ามาของคนไทยในต่างประเทศ โดยยังคงคุมเข้มมาตรการคัดกรองและกักตัวควบคุมโรคของรัฐ ทั้งส่วนกลางและในภูมิภาคของแต่ละจังหวัดที่กําหนด พร้อมทั้ง ขอให้สนับสนุนการทํางานของแต่ละจังหวัด ช่วยสร้างความเข้าใจ กํากับติดตาม รวมทั้งแจ้งเตือนกับประชาชนและผู้ประกอบการถึงเงื่อนไขการปฏิบัติตามมาตรการผ่อนปรนกับกิจการและกิจกรรมที่มีความเสี่ยงต่ําที่กําหนด
ทั้งนี้ ให้คงความต่อเนื่องการประชาสัมพันธ์สร้างความตระหนักกับประชาชนในพื้นที่ ยังคงไม่ประมาทและยึดปฏิบัติตนตามมาตรการควบคุมโรคอย่างเคร่งครัด พร้อมกันนี้ ขอให้ลงไปรับฟังและช่วยเหลือแก้ปัญหากับประชาชนที่ได้รับผลกระทบด้วยความเห็นใจและเข้าใจไปด้วยกัน โดยยังต้องยึดความปลอดภัยสูงสุดของทุกชีวิตและส่วนรวมจากโรคระบาดร้ายแรงที่เกิดขึ้นในภาพรวม ต่อจากนั้น พล.อ.ชัยชาญฯ รมช.กห. ได้เดินทางไปตรวจเยี่ยมและให้กําลังใจการปฏิบัติงานของเจ้าหน้าที่ ณ สถานที่กักตัวควบคุมโรค รร. Bazaar กทม.
รัฐบาลไทย-ข่าวทำเนียบรัฐบาล-การทางพิเศษแห่งประเทศไทยยกเว้นค่าผ่านทางพิเศษช่วงงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช บรมนาถบพิตร
วันพฤหัสบดีที่ 12 ตุลาคม 2560
การทางพิเศษแห่งประเทศไทยยกเว้นค่าผ่านทางพิเศษช่วงงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช บรมนาถบพิตร
การทางพิเศษแห่งประเทศไทย (กทพ.) กระทรวงคมนาคม ยกเว้นค่าผ่านทางพิเศษทางพิเศษบูรพาวิถี (ทางด่วนสายบางนา - ชลบุรี) และทางพิเศษศรีรัช - วงแหวนรอบนอกกรุงเทพมหานครในช่วงงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช บรมนาถบพิตร
โดยทางพิเศษบูรพาวิถียกเว้นค่าผ่านทางวันที่ 24 ตุลาคม 2560 เวลา 00.01 น. ถึงวันที่ 27 ตุลาคม 2560 เวลา 24.00 น. และทางพิเศษศรีรัช - วงแหวนรอบนอกกรุงเทพมหานคร ยกเว้นค่าผ่านทางวันที่ 26 ตุลาคม 2560 เวลา 00.01 - 24.00 น.
ทั้งนี้ กทพ. ได้กําหนดห้ามรถบรรทุกตั้งแต่ 6 ล้อขึ้นไป ใช้ทางพิเศษเฉลิมมหานคร ทางพิเศษศรีรัช และทางพิเศษฉลองรัช ในวันที่ 26 ตุลาคม 2560 เวลา 00.01 - 24.00 น. และจัดหน่วยบริการประชาชนที่ด่านเก็บค่าผ่านทางพิเศษจตุโชติ บางปะอิน (ขาเข้า) และเมืองทองธานี เพื่ออํานวยความสะดวกให้กับประชาชนในช่วงพระราชพิธีฯ สามารถสอบถามรายละเอียดเพิ่มเติมได้ที่ ศูนย์บริการข้อมูลผู้ใช้ทางพิเศษ EXAT Call Center โทรศัพท์ 1543 ตลอด 24 ชั่วโมง
รัฐบาลไทย-ข่าวทำเนียบรัฐบาล-สรรพากรเร่งคืนภาษีให้บุคคลธรรมดาไปแล้วกว่า 3.3 หมื่นล้านบาท ช่วยเพิ่มเงินในกระเป๋าให้ประชาชน
วันศุกร์ที่ 14 สิงหาคม 2563
สรรพากรเร่งคืนภาษีให้บุคคลธรรมดาไปแล้วกว่า 3.3 หมื่นล้านบาท ช่วยเพิ่มเงินในกระเป๋าให้ประชาชน
กรมสรรพากรคืนภาษีบุคคลธรรมดาปีภาษี 2562 ให้กับผู้ที่ขอคืนไปแล้ว 3,075,237 แบบ รวมภาษีที่คืนให้แล้ว 33,145.82 ล้านบาท ช่วยเพิ่มเงินในกระเป๋าให้กับพี่น้องประชาชนในช่วงสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ที่ผ่านมา
กรมสรรพากรคืนภาษีบุคคลธรรมดาปีภาษี 2562 ให้กับผู้ที่ขอคืนไปแล้ว 3,075,237 แบบ รวมภาษีที่คืนให้แล้ว 33,145.82 ล้านบาท ช่วยเพิ่มเงินในกระเป๋าให้กับพี่น้องประชาชนในช่วงสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ที่ผ่านมา โดยผู้ที่ชําระภาษีไว้เกินและได้รับภาษีคืนแล้วส่วนใหญ่เป็นผู้ที่ยื่นแบบผ่านทางอินเทอร์เน็ต ซึ่งมีการยื่นเอกสารประกอบการขอคืนถูกต้อง และผูกบัญชีธนาคารที่ขอคืนกับระบบพร้อมเพย์ด้วยเลขประจําตัวประชาชน
นางสมหมาย ศิริอุดมเศรษฐ ที่ปรึกษาด้านยุทธศาสตร์การจัดเก็บภาษี (กลุ่มธุรกิจพลังงาน) ในฐานะโฆษกกรมสรรพากร เปิดเผยว่า “ขณะนี้กรมสรรพากรได้เร่งดําเนินการพิจารณาและอนุมัติคืนภาษีตามแบบแสดงรายการภาษีเงินได้บุคคลธรรมดา ภ.ง.ด.90 ภ.ง.ด.91 ประจําปีภาษี 2562 ไปแล้วรวมจํานวน 3,075,237 แบบ เป็นจํานวนเงินภาษีที่คืนให้แล้วรวม 33,145.82 ล้านบาท (ข้อมูล ณ วันที่ 9 สิงหาคม 2563) เป็นการช่วยเสริมสภาพคล่องและเพิ่มเงินในกระเป๋าของประชาชน ในช่วงสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ที่ผ่านมา สําหรับผู้ที่ชําระภาษีไว้เกินและได้รับภาษีคืนจากกรมสรรพากรไปแล้ว พบว่ากว่าร้อยละ 90 เป็นผู้ที่ยื่นแบบแสดงรายการภาษีทางระบบอินเทอร์เน็ต มีการจัดส่งเอกสารประกอบการพิจารณาคืนภาษีถูกต้องครบถ้วน และมีการผูกบัญชีธนาคารที่ขอคืนกับระบบพร้อมเพย์ด้วยเลขประจําตัวประชาชน ทั้งนี้ ผู้เสียภาษีที่ขอคืนภาษีสามารถตรวจสอบ และติดตามสถานะการขอคืนภาษีได้ด้วยตนเองที่ www.rd.go.th ทุกวันตลอด 24 ชั่วโมง”
โฆษกกรมสรรพากร กล่าวเพิ่มเติมว่า “สําหรับผู้ที่ยังไม่ได้ยื่นแบบแสดงรายการภาษี กรมสรรพากรได้ขยายเวลาการยื่นแบบแสดงรายการภาษีเงินได้บุคคลธรรมดา (ภ.ง.ด.90/91) ปีภาษี 2562 ไปจนถึงวันที่ 31 สิงหาคม 2563 โดยแนะนําให้ยื่นแบบฯ ผ่านระบบอิเล็กทรอนิกส์ได้ที่เว็บไซต์กรมสรรพากร www.rd.go.th และหากชําระภาษีไว้เกินขอให้ผูกบัญชีธนาคารที่ขอคืนภาษี กับระบบพร้อมเพย์ด้วยเลขประจําตัวประชาชนจะช่วยให้ได้ภาษีคืนเร็วขึ้น”
สําหรับผู้ที่มีข้อสงสัยสามารถสอบถามข้อมูลเพิ่มเติมได้ที่ศูนย์สารนิเทศสรรพากร (RD Intelligence Center) โทร. 1161 หรือที่สํานักงานสรรพากรทุกแห่งทั่วประเทศ
กรมสรรพากร สํานักงานเลขานุการกรม ส่วนประชาสัมพันธ์
โทร. 0 2272 9529-30 โทรสาร 0 2617 3324
หรือศูนย์สารนิเทศสรรพากร 1161 (RD Intelligence Center)
รัฐบาลไทย-ข่าวทำเนียบรัฐบาล-นายปรเมศวร์ งามพิเชษฐ์ ผู้ช่วยรัฐมนตรีประจำกระทรวงวัฒนธรรม กล่าวแสดงความยินดี และร่วมชมการแสดงชุด “VIVA ASEAN” (วีว่า อาเซียน) "The Best ASEAN Performing Arts in Japan"
วันพุธที่ 18 ธันวาคม 2562
นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม กล่าวแสดงความยินดี และร่วมชมการแสดงชุด “VIVA ASEAN” (วีว่า อาเซียน) "The Best ASEAN Performing Arts in Japan"
นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม กล่าวแสดงความยินดี และร่วมชมการแสดงชุด “VIVA ASEAN” (วีว่า อาเซียน) "The Best ASEAN Performing Arts in Japan"
วันที่ ๑๔ ธันวาคม ๒๕๖๒ เวลา ๑๘.๐๐ น. (เวลาท้องถิ่นประเทศญี่ปุ่น) นายอิทธิพล คุณปลื้ม รัฐมนตรีว่าการกระทรวงวัฒนธรรม มอบหมาย นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม กล่าวแสดงความยินดี และร่วมชมการแสดงชุด “VIVA ASEAN” (วีว่า อาเซียน) "The Best ASEAN Performing Arts in Japan"ในกิจกรรมสุดยอดศิลปะการแสดงอาเซียน และกิจกรรมวัฒนธรรมอาเซียนสัญจร ภายใต้ปีแห่งวัฒนธรรมอาเซียน พ.ศ. ๒๕๖๒ ภายใต้แนวคิด“ หลากหลาย สร้างสรรค์ ยังยืน” โดยมี นางสาว ดารุณี ธรรมโพธิ์ดล ที่ปรึกษาประจํากระทรวงวัฒนธรรม ผู้แทนทางด้านวัฒนธรรมจากประเทศสมาชิกอาเซียน ๑๐ ประเทศ คณะทูตานุทูตจากประเทศสมาชิกอาเซียน เจ้าหน้าที่กระทรวงวัฒนธรรมแห่งราชอาณาจักรไทย และแขกผู้มีเกียรติ เข้าร่วม ณ กรุงโตเกียว ประเทศญี่ปุ่น
รัฐบาลไทย-ข่าวทำเนียบรัฐบาล-กระทรวงดิจิทัลฯ ผุดกระบี่สมาร์ทซิตี้ หนุนใช้เทคโนโลยีดิจิทัลเพื่อการท่องเที่ยวอย่างปลอดภัย
วันจันทร์ที่ 18 มีนาคม 2562
กระทรวงดิจิทัลฯ ผุดกระบี่สมาร์ทซิตี้ หนุนใช้เทคโนโลยีดิจิทัลเพื่อการท่องเที่ยวอย่างปลอดภัย
กระทรวงดิจิทัลฯ
ดร.พิเชฐ ดุรงคเวโรจน์ รมว.กระทรวงดิจิทัลเพื่อเศรษฐกิจและสังคม ลงพื้นที่เยี่ยมชมการดําเนินงานพื้นที่สาธิตการใช้นวัตกรรมและเทคโนโลยีดิจิทัลในการพัฒนาเมืองท่องเที่ยว ในเขตพื้นที่อุทยานแห่งชาติหาดนพรัตน์ธารา จังหวัดกระบี่ และร่วมประชุมกับผู้บริหารภาคส่วนต่างๆ เพื่อหารือแนวทางการขับเคลื่อน Smart City จังหวัดกระบี่ โดยที่ประชุมได้นําเสนอการประยุกต์ใช้เทคโนโลยีดิจิทัลเพื่อการท่องเที่ยวในเขตพื้นที่อุทยาน เช่น การใช้งานระบบกล้องซีซีทีวี อนาไลติกส์ เพื่อจดจําใบหน้า และป้ายทะเบียนรถในเขตพื้นที่อุทยาน สําหรับดูแลความปลอดและเก็บข้อมูล ระบบ Vessel Tracking and Monitoring System (VTMS) เพื่อควบคุมการจราจรทางน้ําโดยเรือในเขตพื้นที่อุทยาน การเปิดให้บริการไวไฟฟรีในเขตพื้นที่อุทยานสําหรับนักท่องเที่ยว และ IoT Sensors ตรวจวัดสภาพอากาศ เป็นต้น
สําหรับข้อมูลดังกล่างถูกนํามาเชื่อมโยงเพื่อสร้างดาต้าแพลตฟอร์มของอุทยาน ตั้งเป้าหมายการใช้เทคโนโลยีต่างๆ เพื่อสร้างมาตรฐานด้านความปลอดภัยการรักษาสิ่งแวดล้อมให้เกิดความยั่งยืน นอกจากนี้ ยังได้สั่งการให้สํานักงานส่งเสริมเศรษฐกิจดิจิทัล (ดีป้า) ภาคใต้ตอนบน เข้ามาร่วมกับจังหวัดกระบี่ เพื่อจัดทําแผน Smart City และยื่นเข้าสู่การพิจารณาของคณะกรรมการเมืองอัจฉริยะ และเพื่อให้เกิดการขับเคลื่อนจากทั้งภาครัฐและเอกชนอย่างยั่งยืน
********************
รัฐบาลไทย-ข่าวทำเนียบรัฐบาล-กรมบัญชีกลางปรับอัตราค่าบริการเกี่ยวกับโลหิตและค่าตรวจวินิจฉัยทางเทคนิคการแพทย์ เริ่มใช้ 1 ม.ค. 61
วันอังคารที่ 28 พฤศจิกายน 2560
กรมบัญชีกลางปรับอัตราค่าบริการเกี่ยวกับโลหิตและค่าตรวจวินิจฉัยทางเทคนิคการแพทย์ เริ่มใช้ 1 ม.ค. 61
กรมบัญชีกลางปรับอัตราค่าบริการเกี่ยวกับโลหิตและค่าตรวจวินิจฉัยทางเทคนิคการแพทย์ ให้มีความเหมาะสม ครอบคลุมการรักษาพยาบาล สอดคล้องกับการพัฒนาด้านเทคโนโลยีทางการแพทย์และเป็นมาตรฐานเดียวกัน มีผลใช้บังคับตั้งแต่วันที่ 1 มกราคม 2561 เป็นต้นไป
นางญาณี แสงศรีจันทร์ รองอธิบดีกรมบัญชีกลาง ในฐานะโฆษกกรมบัญชีกลาง เปิดเผยว่า กรมบัญชีกลางได้ปรับปรุงอัตราค่าบริการเกี่ยวกับโลหิต และค่าตรวจวินิจฉัยทางเทคนิคการแพทย์ ให้มีความเหมาะสมครอบคลุมการรักษาพยาบาลที่จําเป็น สอดคล้องกับการพัฒนาด้านเทคโนโลยีทางการแพทย์และสภาวะเศรษฐกิจในปัจจุบัน รวมทั้งลดภาระค่าใช้จ่ายของผู้มีสิทธิและบุคคลในครอบครัว ทั้งนี้ ให้มีผลบังคับใช้ตั้งแต่วันที่ 1 มกราคม 2561 เป็นต้นไป
กรมบัญชีกลางได้ปรับปรุงรายการและอัตราค่าบริการฯ รวมทั้งกําหนดเงื่อนไขหรือข้อบ่งชี้ในการเบิกจ่ายเพิ่มเติมบางรายการ และปรับหมวดหมู่ค่าตรวจวินิจฉัยทางเทคนิคการแพทย์ให้สอดคล้องกับระบบชื่อและรหัสมาตรฐานการตรวจทางห้องปฏิบัติการทางการแพทย์ (LOINC) รวมทั้งสอดคล้องกับการพัฒนาของเทคโนโลยีทางการแพทย์ที่จําเป็นต่อการรักษา สําหรับการปรับปรุงแก้ไขค่าบริการเกี่ยวกับโลหิต ได้เพิ่มรายการใหม่จํานวน 74 รายการ และปรับปรุงแก้ไขค่าตรวจวินิจฉัยทางเทคนิคการแพทย์ ปรับเพิ่มอัตราค่าบริการใหม่จํานวน 161 รายการ เช่น การเจาะเลือดเพื่อตรวจโซเดียม โปแตสเซียมคลอไรด์ และคาร์บอนไดออกไซด์ในเลือด จากอัตราค่าบริการเดิม 80 บาท ปรับเพิ่มเป็น 100 บาท และการตรวจหาแอนตี้บอดี้ ในกรณีผ่าตัดเปลี่ยนอวัยวะ หรือการปลูกถ่ายไขกระดูก ได้แก่ ผ่าตัดเปลี่ยนไต ปลูกไขกระดูก ตรวจทั้งผู้ให้และผู้รับอวัยวะ จากอัตราค่าบริการเดิม 1,500 บาท ปรับเพิ่มเป็น 2,400 บาท
โฆษกกรมบัญชีกลาง กล่าวทิ้งท้ายว่า การปรับปรุงอัตราค่าบริการดังกล่าว ทั้งนี้ หากเป็นรายการตรวจวินิจฉัย/การรักษาพยาบาลที่นอกเหนือจากที่กําหนดไว้ จะไม่สามารถเบิกจ่ายได้ เนื่องจากการรักษาทางการแพทย์ต้องเป็นไปอย่างสมเหตุผลและจําเป็นต่อการรักษาในแต่ละกรณี ด้วยการช่วยลดภาระค่าใช้จ่ายในการรักษาพยาบาล รวมทั้งเพิ่มการเข้าถึงการรักษาพยาบาลที่จําเป็นของผู้มีสิทธิ และบุคคลในครอบครัว
รัฐบาลไทย-ข่าวทำเนียบรัฐบาล-รัฐบาลสนับสนุน “การสื่อสารสร้างชาติ”
วันศุกร์ที่ 7 กรกฎาคม 2560
รัฐบาลสนับสนุน “การสื่อสารสร้างชาติ”
การสื่อสารมีความสําคัญอย่างมากในการสร้างความสามัคคีปรองดองของคนในชาติ
ต่อจากนี้ไป ขอเชิญรับฟังไทยคู่ฟ้า ครับ
รัฐบาลส่งเสริมให้เกิดการสื่อสารเพื่อสร้างความเข้าใจในทุกระดับซึ่งจะช่วยให้การแก้ปัญหาต่าง ๆ สําเร็จลุล่วงรวดเร็วขึ้น โดยแบ่งการสื่อสารออกเป็น 3 ระดับ ได้แก่ ระดับเล็ก คือการสื่อสารภายในครอบครัว เพื่อสร้างความเข้าใจระหว่างกัน เช่น การให้คําปรึกษาแนะนําหรือชื่นชมให้กําลังใจบุตรหลานเมื่อทําสิ่งที่ถูกต้อง ระดับกลาง คือการสื่อสารในชุมชน สังคม ควรสร้างกระบวนการเรียนรู้ เพื่อนําความรู้ไปคิดวิเคราะห์ด้วยข้อเท็จจริงและตัดสินใจอย่างมีเหตุผล ไม่ให้ตกเป็นเหยื่อของการหลอกลวง และการสื่อสารในระดับชาติ สื่อมวลชนจะต้องให้ความจริง ส่งเสริมการรับรู้ข้อมูลอย่างรอบด้านและเป็นกลาง และควรเลือกนําเสนอเรื่องที่เป็นประโยชน์สร้างสรรค์ เพื่อสร้างภูมิคุ้มกันที่ดีให้กับสังคม
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-‘บิ๊กบี้’ พร้อมลงพื้นที่นครสวรรค์ เตรียมแรงงานขับเคลื่อนเศรษฐกิจ ในเขตภาคเหนือตอนล่างและภาคกลางตอนบน
วันพุธที่ 21 มิถุนายน 2560
‘บิ๊กบี้’ พร้อมลงพื้นที่นครสวรรค์ เตรียมแรงงานขับเคลื่อนเศรษฐกิจ ในเขตภาคเหนือตอนล่างและภาคกลางตอนบน
รมว.แรงงาน เตรียมลงพื้นที่จังหวัดนครสวรรค์ ติดตามผลการดําเนินงานการเตรียมความพร้อมด้านแรงงาน 4 จังหวัด เขตตรวจราชการที่ 18 (นครสวรรค์ กําแพงเพชร พิจิตร และอุทัยธานี) สนับสนุนการขับเคลื่อนเศรษฐกิจศูนย์กลางการคมนาคมในเขตพื้นที่ภาคเหนือตอนล่างและภาคกลางตอ
นายอนันต์ชัย อุทัยพัฒนาชีพ ผู้ตรวจราชการกระทรวงแรงงาน ในฐานะโฆษกกระทรวงแรงงาน เปิดเผยว่า วันที่ 23 มิถุนายน 2560 พลเอก ศิริชัย ดิษฐกุล รัฐมนตรีว่าการกระทรวงแรงงาน และคณะ จะลงพื้นที่จังหวัดนครสวรรค์ ติดตามผลการเตรียมความพร้อมด้านแรงงานเพื่อสนับสนุนการขับเคลื่อนเศรษฐกิจศูนย์กลางการคมนาคมในเขตพื้นที่ภาคเหนือตอนล่างและภาคกลางตอนบน ซึ่งเป็นชุมทางของคมนาคมที่หลากหลายทั้งทางถนน ทางรถไฟ ทางน้ํา และกระตุ้นให้เกิดการลงทุน รวมทั้งยกระดับคุณภาพชีวิตของประชาชนในพื้นที่
นายอนันต์ชัย กล่าวต่อว่า การลงพื้นที่ในครั้งนี้ช่วงเช้า รัฐมนตรีว่าการกระทรวงแรงงาน จะได้ รับฟังประเด็นปัญหา อุปสรรค ข้อเสนอแนะจากภาคเอกชน นักวิชาการ และหน่วยงานที่เกี่ยวข้อง พร้อมมอบ แนวทางการปฏิบัติราชการแก่หัวหน้าส่วนราชการภูมิภาคในสังกัดกระทรวงแรงงานของเขตตรวจราชการที่ 18 ทั้ง 4 จังหวัด ประกอบด้วย จังหวัดนครสวรรค์ กําแพงเพชร พิจิตร และอุทัยธานี ณ ห้องประชุม 501 ชั้น 5 ศาลากลางจังหวัดนครสวรรค์ อําเภอเมือง จังหวัดนครสวรรค์ ส่วนช่วงบ่าย รัฐมนตรีว่าการกระทรวงแรงงาน เป็นประธานพิธีรับมอบศูนย์ฝึกอบรมช่างสีรถยนต์ จาก บริษัท นิปปอนด์เพ้นท์ ประเทศไทย จํากัด รวมทั้งเยี่ยมชมกิจการและให้กําลังใจแรงงานในสถานประกอบกิจการ บริษัท เอ็นไวรอนเม็นท์ พัลพ์ แอนด์ เปเปอร์ จํากัด ตําบลหนองโพ อําเภอตาคลี จังหวัดนครสวรรค์ ด้วย
“นอกจากนั้น รัฐมนตรีว่าการกระทรวงแรงงาน จะไปเยี่ยมชมโครงการความร่วมมือระหว่างกรมพัฒนาฝีมือแรงงาน กระทรวงแรงงาน กับ มณฑลทหารบกที่ 31 กระทรวงกลาโหม โดยมุ่งเน้นพัฒนาฝีมือให้แก่ทหารก่อนปลดประจําการ เพื่อสามารถเข้าสู่ตลาดแรงงานได้ตรงตามความต้องการของผู้ประกอบกิจการ ซึ่งมี 4 หลักสูตร ได้แก่ สาขาการบํารุงรักษารถยนต์เบื้องต้น สาขาช่างประกอบโครงอลูมิเนียมและการติดตั้งฝ้าเพดานยิปซั่ม สาขาช่างเดินสายไฟฟ้าในอาคาร และสาขาช่างเครื่องปรับอากาศ” นายอนันต์ชัย กล่าว
+++++++++++++++++++
กองเผยแพร่และประชาสัมพันธ์
ปริยรณ พรหมสาขา ณ สกลนคร ข่าว
21 มิถุนายน 2560
รัฐบาลไทย-ข่าวทำเนียบรัฐบาล-พม. จัดประชุมคณะกรรมการป้องกันและปราบปรามการค้ามนุษย์ (ปคม.) ครั้งที่ 3/2561 และคณะกรรมการประสานและกำกับการดำเนินงานป้องกันและปราบปรามการค้ามนุษย์ (ปกค.) ครั้งที่ 1/2561
วันพฤหัสบดีที่ 12 กรกฎาคม 2561
พม. จัดประชุมคณะกรรมการป้องกันและปราบปรามการค้ามนุษย์ (ปคม.) ครั้งที่ 3/2561 และคณะกรรมการประสานและกํากับการดําเนินงานป้องกันและปราบปรามการค้ามนุษย์ (ปกค.) ครั้งที่ 1/2561
พม. จัดประชุมคณะกรรมการป้องกันและปราบปรามการค้ามนุษย์ (ปคม.) ครั้งที่ 3/2561 และคณะกรรมการประสานและกํากับการดําเนินงานป้องกันและปราบปรามการค้ามนุษย์ (ปกค.) ครั้งที่ 1/2561
วันนี้ (12 ก.ค. 61) เวลา 10.00 น. กระทรวงการพัฒนาสังคมและความมั่นคงของมนุษย์ (พม.) โดยกองต่อต้านการค้ามนุษย์ สํานักงานปลัดกระทรวง พม. จัดประชุมคณะกรรมการป้องกันและปราบปรามการค้ามนุษย์ (ปคม.) ครั้งที่ 3/2561 และคณะกรรมการประสานและกํากับการดําเนินงานป้องกันและปราบปรามการค้ามนุษย์ (ปกค.) ครั้งที่ 1/2561 โดยมีพลเอก ประวิตร วงษ์สุวรรณ รองนายกรัฐมนตรีเป็นประธานการประชุม พร้อมด้วยพลเอก อนันตพร กาญจนรัตน์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) นายปรเมธี วิมลศิริ ปลัดกระทรวงการพัฒนาสังคมและความมั่นคงของมนุษย์ (ปลัด พม.)และผู้แทนจากหน่วยงานที่เกี่ยวข้อง จํานวนทั้งสิ้น 120 คน เข้าร่วมประชุม ณ ตึกสันติไมตรี (หลังใน) ทําเนียบรัฐบาล กรุงเทพฯ
การประชุมครั้งนี้ ที่ประชุมได้รับทราบผลการจัดระดับประเทศไทยอยู่ระดับ 2 (Tier 2) ดีขึ้นจากปีที่ผ่านมา ในรายงานการค้ามนุษย์ของสหรัฐอเมริกา ประจําปี 2561 และการดําเนินงานของคณะกรรมการป้องกันเจ้าหน้าที่ของรัฐที่เข้าไปเกี่ยวข้องกับการค้ามนุษย์ ที่มีพลเอก ฉัตรชัย สาริกัลยะ รองนายกรัฐมนตรี เป็นประธาน โดยตั้งแต่ปี 2556 - 2561 มีเจ้าหน้าที่รัฐเข้าไปเกี่ยวข้องกับการค้ามนุษย์ รวม 57 ราย ดําเนินการทางอาญา พิพากษาลงโทษ 41 ราย อยู่ระหว่างสอบสวนและไต่สวนข้อเท็จจริง 16 ราย ดําเนินการทางวินัยทุกรายแล้ว อีกทั้งได้ยึดและอายัดทรัพย์ของเจ้าหน้าที่ของรัฐ รวมทั้งสิ้น 45,027,656 บาท
นอกจากนี้ คณะกรรมการฯ ได้เห็นชอบแนวทางการดําเนินงานตามข้อเสนอแนะ 11 ข้อ ในรายงานการค้ามนุษย์ของสหรัฐฯประจําปี 2561 ซึ่งประกอบด้วย ด้านการดําเนินคดี ด้านการคุ้มครองช่วยเหลือ และด้านการป้องกัน โดยได้มอบหมายให้หน่วยงานที่เกี่ยวข้องเร่งดําเนินการให้เห็นผลงานเป็นรูปธรรม เพื่อนําไปจัดทํารายงานของประเทศในปี 2561 และจะติดตามความคืบหน้าการทํางานเป็นระยะ ๆ อย่างต่อเนื่อง นอกจากนี้ที่ประชุมฯ ยังได้เห็นชอบให้กระทรวง พม. เสนอคณะรัฐมนตรีทราบมาตรการเร่งรัดการดําเนินคดีค้ามนุษย์ และคดีค้ามนุษย์ซึ่งมีเจ้าหน้าที่ของรัฐเข้าไปเกี่ยวข้อง เพื่อจะได้มอบทุกหน่วยงานถือปฏิบัติโดยเคร่งครัดต่อไป
ทั้งนี้ พลเอก ประวิตร วงษ์สุวรรณ รองนายกรัฐมนตรี ได้กล่าวขอบคุณทุกหน่วยงานที่เกี่ยวข้อง ทั้งผู้บริหารและผู้ปฏิบัติงานที่ได้ร่วมกันเร่งรัดการดําเนินงานป้องกันและปราบปรามการค้ามนุษย์ให้มีผลงานเป็นรูปธรรมในหลายเรื่อง และร่วมกันจัดทํารายงานของประเทศไทยส่งให้สหรัฐฯ เพื่อสะท้อนความพยายามและผลการดําเนินงานสําคัญของรัฐบาลจนส่งผลให้ประเทศไทยได้รับการยกระดับเป็นระดับ 2 และหากหน่วยงานใดมีปัญหาอุปสรรคในการดําเนินงาน รัฐบาลยินดีให้ การช่วยเหลือและสนับสนุนอย่างเต็มที่ และขอให้ทุกคนมุ่งมั่น ร่วมกันปฏิบัติงานอย่างเต็มกําลังความสามารถ เพื่อดําเนินงานป้องกันและปราบปรามการค้ามนุษย์ให้เกิด ผลเป็นรูปธรรม โดยการคํานึงถึงหลักสิทธิมนุษยชน และศักดิ์ศรีความเป็นมนุษย์
รัฐบาลไทย-ข่าวทำเนียบรัฐบาล-รัฐมนตรีเกษตรฯ แจงเกษตรและสหกรณ์จังหวัดทั่วประเทศเตรียมรับมือภัยแล้ง
วันจันทร์ที่ 4 มีนาคม 2562
รัฐมนตรีเกษตรฯ แจงเกษตรและสหกรณ์จังหวัดทั่วประเทศเตรียมรับมือภัยแล้ง
รัฐมนตรีเกษตรฯ แจงเกษตรและสหกรณ์จังหวัดทั่วประเทศเตรียมรับมือภัยแล้งที่กําลังจะมาถึง พร้อมเร่งขับเคลื่อนงานตามนโยบายสําคัญด้านเกษตร
นายกฤษฎา บุญราช รัฐมนตรีว่าการกระทรวงเกษตรและสหกรณ์ เปิดเผยภายหลังเป็นประธานการประชุมทางไกลออนไลน์ (Web Conference) เรื่อง การเตรียมมาตรการรับมือภัยแล้งและมอบนโยบายด้านการเกษตรณ กระทรวงเกษตรและสหกรณ์ ว่า กระทรวงเกษตรและสหกรณ์ได้มอบหมายหน่วยงานในสังกัดที่เกี่ยวข้องทั้งส่วนกลางและภูมิภาคในการเตรียมการรับมือภัยแล้งที่กําลังจะมาถึง แม้ว่ากรมชลประทานยืนยันว่าจะมีน้ําใช้จนถึงพฤษภาคมนี้ก็ตาม แต่มีการคาดการณ์ว่าหน้าแล้งนี้จะแล้งและร้อนยาวนานกว่าปกติ ซึ่งได้มอบนโยบายในการรับมือภัยแล้งนี้โดยเน้นการบูรณาการทํางานร่วมกันในพื้นที่ระหว่างหน่วยงานในสังกัดกระทรวงเกษตรฯ อาทิ ชลประทานจังหวัด เกษตรและสหกรณ์จังหวัด พัฒนาที่ดินจังหวัด ร่วมกับสํานักงานป้องกันและบรรเทาสาธารณภัยจังหวัด ผู้ว่าราชการจังหวัด เป็นต้น โดยจะใช้กลไกคณะอนุกรรมการพัฒนาการเกษตรและสหกรณ์ระดับจังหวัด (อ.พ.ก.) เป็นตัวขับเคลื่อนการทํางาน โดยเบื้องต้นได้สั่งการให้ชลประทานจังหวัดเป็นหน่วยงานหลักในการสํารวจปริมาณน้ําที่มีในพื้นที่ คือ น้ําสําหรับใช้อุปโภคบริโภค น้ําเพื่อการเกษตร น้ําเพื่อใช้ในระบบอุตสาหกรรม และน้ําเพื่อการรักษาระบบนิเวศน์ ว่ามีปริมาณเพียงพอต่อการใช้ของประชาชนและเกษตรกรหรือไม่ จากนั้นจะประมวลและวิเคราะห์ข้อมูลทั้งหมดเพื่อเตรียมมาตรการในการรับมือสถานการณ์ภัยแล้งของแต่ละพื้นที่อย่างเหมาะสม แล้วรายงานต่อผู้ว่าราชการจังหวัดรับทราบสถานการณ์และดําเนินการต่อไป รวมทั้งให้เน้นการประชาสัมพันธ์ไปยังประชาชนในพื้นที่ผ่านหอกระจายข่าวของกระทรวงมหาดไทยทั่วประเทศ ในการขอความร่วมมือให้ใช้น้ําอย่างประหยัด สําหรับการบัญชาการงานในส่วนกลางได้มอบหมายให้ปลัดกระทรวงเกษตรและสหกรณ์ตั้งศูนย์และคณะกรรมการบริหารจัดการน้ําหน้าแล้งเพิ่มเติม โดยมีการติดตามสถานการณ์อย่างใกล้ชิด และรายงานความก้าวหน้าทุกสัปดาห์ด้วย
นอกจากนี้ กระทรวงเกษตรฯ ได้เริ่มต้นแผนปฏิบัติการจํากัดการใช้สารเคมีในการเพาะปลูกอย่างเป็นรูปธรรม ตามที่ได้รายงานต่อคณะกรรมการวัตถุอันตรายไปแล้ว โดยเบื้องต้นให้สํารวจและรวบรวมพื้นที่ที่ทําเกษตรเกษตรอินทรีย์ทั่วประเทศ เพื่อนํามาบูรณาการร่วมกับแผนปฏิบัติการที่ได้วางแนวทางไว้ ซึ่งมอบหมายให้ปลัดกระทรวงเกษตรและสหกรณ์เป็นผู้ดูแลภาพรวมและขับเคลื่อนแผนต่อไป ขณะที่การบริหารจัดการผลผลิตทางการเกษตรที่สําคัญ อาทิ ข้าว ยางพารา นั้น ได้เน้นย้ําให้ดําเนินมาตรการอย่างต่อเนื่องเพื่อรักษาเสถียรภาพราคาผลผลิตทางการเกษตรให้อยู่ในเกณฑ์เป็นที่น่าพอใจจนกว่าจะมีรัฐบาลใหม่เข้ามาบริหารงานต่อ โดยให้ริเริ่มระบบวิสาหกิจแปลงใหญ่ควบคู่กันไป
สําหรับความก้าวหน้ามาตรการเยียวยาผู้ประสบภัยจากพายุปาบึก ได้โอนเงินเข้าบัญชีผู้ประสบภัยไปแล้วเกือบ 100% ส่วนการจ่ายเงินเยียวยาชาวประมงที่ได้รับผลกระทบจากการบังคับใช้พระราชกําหนดการประมง พ.ศ. 2558 สืบเนื่องจากการแก้ไขปัญหาการทําประมงผิดกฎหมาย นั้น ได้ข้อสรุปว่าจะรับซื้อเรือจํานวน 305 ลํา โดยมีหลักเกณฑ์ในการจ่ายเงินรอบแรก 30% อีก 70% เจ้าของเรือจะต้องทําแผน และทําลายเรือจริง จึงจ่ายส่วนที่เหลือ ซึ่งมีระยะเวลาไม่เกิน 90 วัน และเจ้าของเรือจะต้องไม่นําเงินในส่วนนี้ไปใช้ในการทําประมงที่ผิดกฎหมายอีกต่อไปด้วย.
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th